* **Βαρκελώνη – Ανδαλουσία 8 μέρες 30/07 – 06/08, 06 – 13/08 & 13-20/08. Αεροπορικώς.**

**1η Μέρα | Θεσσαλονίκη – Βαρκελώνη.**

Συγκέντρωση στο αεροδρόμιο και απευθείας πτήση για Βαρκελώνη. Άφιξη και τακτοποίηση στο ξενοδοχείο μας. Διανυκτέρευση.

**2η Μέρα | Βαρκελώνη – Ξενάγηση πόλης.**

Πρωινό και στην συνέχεια ξενάγηση στην μοναδική πόλη της Βαρκελώνης. Θα δούμε το ολυμπιακό χωριό και την ολυμπιακή μαρίνα και θα επισκεφθούμε την περιοχή της ανεπανάληπτης Sagrada Familia. Διασχίζοντας την λεωφόρο Diagonal, φθάνουμε στις εγκαταστάσεις της ποδοσφαιρικής ομάδας BARCELONA και το περίφημο CAMP NOU. Επόμενη επίσκεψη ο λόφος του Μόνζουικ, με τις ολυμπιακές εγκαταστάσεις και το Ισπανικό χωριό. Στη συνέχεια θα διασχίσουμε την διασημότερη λεωφόρο του μοντερνισμού στην Βαρκελώνη την Paseig de gracia με τα διάσημα έργα του GAUDI και των άλλων μεγάλων αρχιτεκτόνων και θα φτάσουμε στην πλατεία Καταλονίας για να ξεκινήσουμε την περιπατητική ξενάγηση μας στη παλιά πόλη, στη γοτθική συνοικία, στον Καθεδρικό ναό, στη πλατεία του Αγίου Ιακώβου και τέλος στον περίφημο πεζόδρομο Ramblas που θα μας δείξει την γοητεία αυτής της μοναδικής πόλης. Ελεύθερος χρόνος για περιήγηση του παραλιακού κομματιού της πόλης με το άγαλμα του Κολόμβου και το mare magnum. Επιστροφή στο ξενοδοχείο μας. Το βράδυ προαιρετική παρακολούθηση Live παραδοσιακής μουσικής με χορό Flamenco.

**3η Μέρα | Βαρκελώνη – Βαλένθια – Ξενάγηση πόλης – Μούρθια.**

Πρωινό και αναχώρηση για την ευχάριστα εκπληκτική πόλη της Βαλένθια. Άφιξη και περιήγηση του ιστορικού κέντρου ( Ciutat Vella ) , των πύργων Serrano, τη πλατεία του Καθεδρικού ναού και τον πύργο του Αγίου Μιχαήλ και την κομψή πλατεία της Βασίλισσας. Όλα αυτά μαρτυρούν τον πλούτο και την αρχοντιά της Βαλένθιας. Χρόνος ελεύθερος για βόλτα στο ιστορικό κέντρο για να γνωρίσουμε έναν κόσμο αιχμής τεχνών και επιστημών και το La Ciutat de les Arts, φουτουριστικό συγκρότημα στα περίχωρα της Βαλένθια. Η ‘’i les Ciències de València’’ (Η Πόλη των Τεχνών και των Επιστημών) είναι ένα από τα πιο εντυπωσιακά κέντρα της Ευρώπης αφιερωμένα σε πολιτιστικές και επιστημονικές εκθέσεις. Σε έναν χώρο δύο χιλιομέτρων κατά μήκος του ποταμού Turia, το συγκρότημα περιλαμβάνει πολλά εκπληκτικά δείγματα πρωτοποριακής αρχιτεκτονικής που σχεδιάστηκαν από τους αρχιτέκτονες Santiago Calatrava και Félix Candela. Στη συνέχεια αναχώρηση για την Μούρθια . Άφιξη αργά το απόγευμα και τακτοποίηση στο ξενοδοχείο μας.

**4η Μέρα | Μούρθια – Γρανάδα – Περιήγηση της πόλης.**

Πρωινό και στη συνέχεια θα αναχωρήσουμε για το μαργαριτάρι της Ανδαλουσίας την Γρανάδα. Άφιξη και ξεκινάμε την περιήγηση της πόλης. Θα επισκεφτούμε τον λόφο της Αλάμπρα και του παλατιού του Καρόλου. Στην συνέχεια μετάβαση στο ιστορικό κέντρο της πόλης πέριξ του Καθεδρικού ναού της Γρανάδας. Περιήγηση στα στενά δρομάκια της παλιάς αραβικής αγοράς, στις πλατείες και στο βασιλικό παρεκκλήσι με τους τάφους Φερδινάνδου και Ισαβέλλας. Ελεύθερος χρόνος και στη συνέχεια αναχώρηση για το ξενοδοχείο μας. Τακτοποίηση και διανυκτέρευση.

**5η Μέρα | Μάλαγα – Ρόντα – Σεβίλλη.**

Πρωινό και αναχώρηση για την Μάλαγα. Άφιξη και επίσκεψη του λόφου του παλιού φρουρίου με την πανοραμική θεά της παραθαλάσσιας πόλης. Συνεχίζοντας θα περπατήσουμε το εντυπωσιακό κέντρο της γενέτειρας πόλης του Πάμπλο Πικάσο με το ομώνυμο μουσείο και το σπίτι που γεννήθηκε. Ελεύθερος χρόνος. Αναχώρηση για την πόλη των θρύλων την μοναδική Ρόντα. Άφιξη και θα γνωρίσουμε την ιδιαίτερη πόλη περπατώντας. Θα δούμε το πάρκο με τα μπαλκόνια που αιωρούνται στο κενό και την εκπληκτική θέα, την ιστορική αρένα ,την πέτρινη γέφυρα ύψους 100 μέτρων που ενώνει τις δυο πλευρές της ρομαντικής πόλης που θαύμασε ο Χέμινγουεϊ. Ελεύθερος χρόνος και αναχώρηση για την Σεβίλλη. Άφιξη και τακτοποίηση στο ξενοδοχείο μας. Διανυκτέρευση.

**6η Μέρα | Σεβίλλη – Ξενάγηση πόλης.**

Πρωινό και ξεκινάμε την ξενάγηση μας στην μαγευτική αυτή πόλη. Θα επισκεφτούμε τον πύργο του χρυσού, το νησί της καρτουχα με την έκθεση του 1992, τις παλιές και τις μοντέρνες γέφυρες, τη πλατεία Αμερικής και τη παραμυθένια πλατεία Ισπανίας που μας ενθουσιάζουν και μας προδιαθέτουν για την περιήγηση στην παλιά πόλη και στο Αλκαζάρ με τους μοναδικούς κήπους. Ο επιβλητικός καθεδρικός ναός με την Χιράλδα, η συνοικία Σάντα Κρούθ με τα ευωδιαστά πάτιο και η πολύβουη αγορά του δαιδαλώδους κέντρου της παλιάς πόλης θα μας εντυπωσιάσουν. Χρόνος ελεύθερος και επιστροφή στο ξενοδοχείο. Το βράδυ σας προτείνουμε να παρακολουθήσετε χορούς και τραγούδια φλαμένκο στην πατρίδα τους.

**7η Μέρα | Σεβίλλη – Κόρδοβα – Τολέδο – Μαδρίτη.**

Πρωινό και αναχώρηση για την πρωτεύουσα του Χαλιφάτου την ιστορική Κόρδοβα. Άφιξη και περιήγηση του ιστορικού κέντρου με τον έντονο αραβικό και εβραϊκό στοιχείο, και το εντυπωσιακό πρώην τζαμί Μεθκίτα πού εμπεριέχει τον καθεδρικό της Κόρδοβα, είδος μοναδικό. Στη συνέχεια, αφήνουμε την Κόρδοβα και την Ανδαλουσία και μπαίνουμε στην Καστίλλη - Μάντσα και στην πρωτεύουσα της, το καταπληκτικό Τολέδο. Περιήγηση της πόλης των τριών πολιτισμών και του μεγάλου Έλληνα Θεοτοκόπουλου τού οποίου τα αριστουργήματα της παγκόσμιας ζωγραφικής μπορείτε να θαυμάσετε στον καθεδρικό και στην εκκλησία του Αγίου Θωμά. Αναχώρηση για Μαδρίτη και τακτοποίηση στο ξενοδοχείο μας.

**8η Μέρα | Μαδρίτη – Σαραγόσα – Βαρκελώνη – Πτήση επιστροφής.**

Πρωινό και περιήγηση στην πρωτεύουσα της Ισπανίας. Η μεγαλειώδης Αρένα, το σιντριβάνι της Κυβέλη, η πλατεία Κολόμβου, η Καστιλιάνα και το θρυλικό Μπερναμπέου ακολουθούνται από την πλατεία Οριέντε με το βασιλικό παλάτι και την περίφημη Πλάθα Μαγιόρ. Συνεχίζουμε για την Πουέρτα Ντε Σολ, το κοινοβούλιο και το φημισμένο μουσείο του Πραδο . Στην συνέχεια, χρόνος ελεύθερος για καφέ και φαγητό. Στη συνέχεια θα αναχωρήσουμε για την Βαρκελώνη. Καθ’ οδόν, θα επισκεφθούμε τη Σαραγόσα, την πολυπληθέστερη πόλη της αυτόνομης περιφέρειας της Αραγονίας, με τα χαρακτηριστικά κτίρια της τέχνης «μουδεχάρ» αρχιτεκτονική διακόσμηση επηρεασμένη από τη μουσουλμανική παράδοση με στοιχεία από τη χριστιανική κουλτούρα και το γοτθικό στιλ. Θα δούμε την επιβλητική εκκλησία την Βασιλική της Πιλάρ και τον Καθεδρικός Ναός Λα Σέο, που έχουν ανακηρυχτεί από την UNESCO Μνημεία Παγκόσμιας Πολιτιστικής Κληρονομιάς. Άφιξη στο αεροδρόμιο της Βαρκελώνης για να πάρουμε την πτήση της επιστροφής.

|  |  |
| --- | --- |
| **Βαρκελώνη - Ανδαλουσία 8 μέρες** | **Αναχωρήσεις: 30/07, 06/08 & 13/08 - Πακέτο εκδρομής** |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **1ο παιδί** | **Επιβ. Μονόκλινου** | **Γενικές Πληροφορίες** |
| Hotels | 3\* - 4\* | Πρωινό | 769€ | 605€ | 325€ | Πτήσεις Charter με Aegean Airlines: Θεσσαλονίκη - Βαρκελώνη (El Prat): 22:30-23:50 Βαρκελώνη (El Prat) - Θεσσαλονίκη: 01:45 - 05:30 \* \*Η επιστροφή γίνεται την Κυριακή (9η μέρα) |
|
|
| **Στη τιμή περιλαμβάνονται:** Πτήσεις προς / από Βαρκελώνη με ναυλωμένες πτήσεις της Aegean Airlines. 1 αποσκευή 23Kg. ανά άτομο + Χειραποσκευή 8kg. Πρωινό καθημερινά στον χώρο του ξενοδοχείου. Επτά (7) διανυκτερεύσεις σε ξενοδοχεία 3\* & 4\*. Πλήρες πρόγραμμα ξεναγήσεων στη Βαρκελώνη, Βαλένθια, Σεβίλλη. Περιήγηση στο μαργαριτάρι της Ανδαλουσίας την Γρανάδα, στη Μάλαγα, στη Ροντα, στην πρωτεύουσα του Χαλιφάτου την ιστορική Κόρδοβα, στο καταπληκτικό Τολέδο και στην πρωτεύουσα της Ισπανίας την Μαδρίτη. Επίσκεψη στην πρωτεύουσα της Αραγονίας Σαραγόσα. Επίσκεψη στην πόλη των τεχνών και των επιστήμων Βαλένθια. Ασφάλεια αστικής ευθύνης. Μετακινήσεις – Ξεναγήσεις - Περιηγήσεις σύμφωνα με το πρόγραμμα. Έμπειρος αρχηγός-συνοδός του γραφείου μας.**Δεν περιλαμβάνονται:** Φόροι αεροδρομίου, επίναυλοι καυσίμων και ΦΠΑ: 195€. Τέλη διαμονής: 25€ (Συνολικά). Φιλοδωρήματα, αχθοφορικά. Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 15€. Ζητήστε αναλυτικότερες πληροφορίες. |
|